**BĖGIMO ŠVENČIONĖLIŲ MIESTO GATVĖMIS NUOSTATAI**

I SKYRIUS

TIKSLAS

1. Populiarinti bėgimą Švenčionių rajone.

2. Gausinti masinių renginių kiekį Švenčionių rajone, didinti rajono gyventojų aktyvumą.

3. Skatinti bėgimą, kaip sveiką gyvenimo būdą.

4. Išsiaiškinti pajėgiausius įvairių amžiaus grupių sportininkus.

II SKYRIUS

VARŽYBŲ ORGANIZATORIAI

5. Bėgimą Švenčionėlių gatvėmis organizuoja ir vykdo Švenčionių rajono sporto centras ir Švenčionėlių sporto klubas „Aitvaras“. Varžybų vyr. teisėjas Zenonas Zenkevičius (8 613) 63660.

III SKYRIUS

VARŽYBŲ VIETA, LAIKAS IR NUOTOLIAI

6. Bėgimas vykdomas 2020 m. rugpjūčio 16 d. Švenčionėliuose – Partizanų, Žaliosios, Vilniaus, Priestočio gatvėmis. Startas – Priestočio gatvėje, prie geležinkelio stoties. Bėgimo pradžia 12.00 val. Distancijos – 500 m (vaikų bėgimas), 2,5 km (1 ratas), 5 km (2 ratai) ir 10 km (4 ratai). Dalyvių atvykimas 2020-08-16 iki 11.00 val.

IV SKYRIUS

VARŽYBŲ DALYVIAI

7. Varžybose gali dalyvauti visi norintys. Visi dalyviai varžybose dalyvauja laisva valia ir nieko neverčiami ir prisiima visą su dalyvavimu varžybose susijusią (taip pat – ir su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų bei tai patvirtina savo parašu. Už nepilnamečius, dalyvaujančius renginyje, atsako jų tėvai, globėjai arba treneris.

8. Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai be atskiro sutikimo naudoti rinkodaros tikslais. Varžybos individualios.

9. Dalyvių amžiaus grupės:

500 m vaikų bėgimas (g. 2007 m. ir jaunesni);

2,5 km (1 ratas) masinis bėgimas (amžius neribojamas);

5 km (2 ratai) (amžius neribojamas);

10 km (4 ratai) (amžius neribojamas).

V SKYRIUS

PRIĖMIMO SĄLYGOS

10. Bėgime gali dalyvauti visi norintys užsiregistravę elektroniniu paštu: sportocentras@svencionys.lt iki 2020-08-16 16.00 val. ( registracija bus vykdoma ir renginio dieną iki 11 val.)

11. Registruojantis reikia pateikti vardą, pavardę, gimimo metus, gyvenamąją vietą ir pasirinktą distanciją.

12. Varžybų dalyvių kelionės, maitinimo ir nakvynės išlaidas apmoka komandiruojančios organizacijos.

VI SKYRIUS

APDOVANOJIMAI

13. Bėgime Švenčionėlių gatvėmis 500 m (vaikų bėgimas) ir 2,5 km (masinis bėgimas) nugalėtojai ir prizininkai apdovanojami medaliais, visi įveikę distancijas apdovanojami atminimo medaliais. 5 km ir 10 km bėgimo nugalėtojai apdovanojami piniginiu prizu, prizininkai medaliais, visi įveikę distanciją atminimo medaliais. Visi užsiregistravę elektroniniu paštu: sportocentras@svencionys.lt iki 2020-08-14 16.00 val. gaus atminimo marškinėlius.

VII SKYRIUS

VARŽYBŲ FINANASAVIMAS

14. Varžybų paruošimo ir teisėjavimo išlaidas apmoka Švenčionių rajono sporto centras.

VIII SKYRIUS

PROGRAMA

12.00 val. Varžybų atidarymas

12.10 val. Vaikų bėgimas 500m

12.30 val. Masinis bėgimas 2,5 km

13.10 val. 5 km (2 ratai) ir 10 km (4 ratai)

15. Varžybų programa priklausomai nuo dalyvių skaičiaus gali keistis.